Številka: 35409-272/2023-2570-4

Datum: 14.12.2023

Ministrstvo za okolje, podnebje in energijo izdaja na podlagi 38.b člena Zakona o državni upravi (Uradni list RS, št. 113/05 – uradno prečiščeno besedilo, 89//07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22 in 18/23), 40. člena Zakona o varstvu okolja (Uradni list RS, št. 39/2006-ZVO-1-UPB1, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/80, 108/09, 48/12, 57/12, 92/13, 56/15, 102/15, 30/16, 61/17-GZ, 21/18- ZNOrg, 84/18-ZIURKOE, 158/20 in 44/22 - ZVO-2) v povezavi s 301. členom Zakona o varstvu okolja (Uradni list RS, št. 44/2022 in 18/23 – ZDU-1O), prvega odstavka 101.a člena Zakona o ohranjanju narave (Uradni list RS, št. 96/04, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb in 105/22 – ZZNŠPP), 119. in 110. člena Zakona o urejanju prostora (Uradni list RS, št. [61/17](http://www.uradni-list.si/1/objava.jsp?sop=2017-01-2915), [199/21](http://www.uradni-list.si/1/objava.jsp?sop=2021-01-3971) – ZUreP-3 in [20/22](http://www.uradni-list.si/1/objava.jsp?sop=2022-01-0380) – odl. US) v povezavi s tretjim odstavkom 298. člena Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE in 95/23 – ZIUOPZP), v upravni zadevi določitve planov, za katere je treba izvesti postopek celovite presoje njihovih vplivov na okolje, za Občinski podrobni prostorski načrt za del območja EUP ŠE 1/17 v Šempetru pripravljavcu plana Občini Žalec, Ul. Savinjske čete 5, 3310 Žalec, ki ga po pooblastilu zastopa družba Razvojni center planiranje d.o.o., Ulica XIV. Divizije 14, 3000 Celje, naslednjo

O D L O Č B O

1. V postopku priprave in sprejemanja Občinskega podrobnega prostorskega načrta za del območja EUP ŠE 1/17 v Šempetru ni treba izvesti postopka celovite presoje vplivov na okolje.
2. V postopku priprave in sprejemanja Občinskega podrobnega prostorskega načrta za del območja EUP ŠE 1/17 v Šempetru ni treba izvesti postopka sprejemljivosti vplivov izvedbe plana na varovana območja.
3. V tem postopku ni bilo stroškov.

Obrazložitev:

I.

Občina Žalec, Ul. Savinjske čete 5, 3310 Žalec (v nadaljnjem besedilu: pripravljavec plana), je Ministrstvu za okolje, podnebje in energijo, Direktoratu za okolje, Sektorju za okoljske presoje (v nadaljevanju ministrstvo) dne 12.12.2023 po pooblaščencu Razvojni center planiranje d.o.o., Ulica XIV. Divizije 14, 3000 Celje, posredovala vlogo za izdajo odločbe o obveznosti celovite presoje vplivov na okolje, vključno s presojo sprejemljivosti vplivov izvedbe plana na varovana območja, v postopku priprave Občinskega podrobnega prostorskega načrta za del območja EUP ŠE 1/17 v Šempetru (v nadaljnjem besedilu: plan).

Vlogi je bila priložena naslednja dokumentacija:

* pooblastilo pripravljavca plana družbi Razvojni center planiranje d.o.o., Ulica XIV. Divizije 14, 3000 Celje, št. 3505-0001/2019 z dne 9.09.2020 (prejeto dne 14.12.2023),
* mnenje Ministrstva za zdravje, Direktorata za zdravje št. 350-104/2020-4 z dne 14. 10. 2020,
* mnenje Direkcije RS za vode, Sektorja območja Savinje št. 35020-126/2020-2 z dne 9.11.2020,
* mnenje Ministrstva za kulturo, Direktorata za kulturno dediščino št. 35012-138/2020/5 z dne 15.10.2020,
* mnenje Ministrstva za kmetijstvo, gozdarstvo in prehrano, Direktorata za kmetijstvo št. 3504-105/2020/2 z dne 16.09.2020,
* mnenje Zavoda RS za varstvo narave, OE Celje št. 1-III-572/2-O-20/LS z dne 23.09.2020,
* mnenje Zavoda za gozdove Slovenije št. 3407-158/2020-2 z dne 28.09.2020,

Gradivo (tekstualni del, grafični del in Obvestilo o dodelitvi identifikacijske številke prostorskemu aktu, je bilo objavljeno na povezavi:

<https://sovd-prenos.gov.si/download/OPPN1801?prej=212928>

II.

Na podlagi 301. člena Zakona o varstvu okolja (Uradni list RS, št. 44/2022 in 18/23 – ZDU-1O; v nadaljnjem besedilu: ZVO-2), ki je pričel veljati dne 13.04.2022, se postopki celovite presoje vplivov na okolje, začeti na podlagi Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17- GZ, 21/18 – ZNOrg, 84/18 – ZIURKOE, 158/20 in 44/22 – ZVO-2; v nadaljnjem besedilu ZVO-1), končajo po določbah ZVO-1. Postopek celovite presoje vplivov na okolje (v nadaljnjem besedilu: CPVO) za predmetni plan se je začel po sprejetem sklepu o začetku priprave plana dne 20.08.2020, objavljenem v Uradnem listu RS št. 119/2020 med veljavnostjo ZVO-1, zato se bo zaključil v skladu z ZVO-1.

V skladu z določili 40. člena ZVO-1 je treba v postopku priprave plana, programa, načrta ali drugega splošnega akta, katerega izvedba lahko pomembno vpliva na okolje, izvesti CPVO, s katero se ugotovi in oceni vplive na okolje in vključenost zahtev varstva okolja, ohranjanja narave, varstva človekovega zdravja in kulturne dediščine v plan ter pridobiti potrdilo ministrstva o sprejemljivosti njegove izvedbe na okolje. Drugi odstavek 40. člena ZVO-1 določa, da se za plan izvede CPVO, če se s planom določa ali načrtuje poseg v okolje, za katerega je treba izvesti presojo vplivov na okolje skladno z določbami 51. člena ZVO-1 ali, če je zanj zahtevana presoja sprejemljivosti po predpisih o ohranjanju narave. Tretji odstavek 40. člena ZVO-1 določa, da se CPVO izvede tudi za drug plan, če ministrstvo oceni, da bi njegova izvedba lahko pomembneje vplivala na okolje.

V skladu z določili drugega odstavka 51. člena ZVO-1, Vlada RS predpiše vrste posegov, za katere je treba izvesti presojo vplivov na okolje, na podlagi njihovih značilnosti, lokacije in možnih vplivov na okolje. Obveznost te presoje se ugotavlja po Uredbi o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17, 105/20 in 44/22; v nadaljnjem besedilu: Uredba o PVO).

Skladno z določili tretjega odstavka 298. člena Zakona o urejanju prostora (Uradni list RS, št. [199/21](http://www.uradni-list.si/1/objava.jsp?sop=2021-01-3971), [18/23](http://www.uradni-list.si/1/objava.jsp?sop=2023-01-0348) – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE in [95/23](http://www.uradni-list.si/1/objava.jsp?sop=2023-01-2670) – ZIUOPZP; v nadaljnjem besedilu: ZUreP-3), ki je začel veljati 31.12.2021, se postopki priprave prostorskih aktov, začeti na podlagi Zakona o urejanju prostora (Uradni list RS, št. [61/17](http://www.uradni-list.si/1/objava.jsp?sop=2017-01-2915), [199/21](http://www.uradni-list.si/1/objava.jsp?sop=2021-01-3971) – ZUreP-3 in [20/22](http://www.uradni-list.si/1/objava.jsp?sop=2022-01-0380) – odl. US; v nadaljnjem besedilu: ZUreP-2), končajo po dosedanjih predpisih.

Postopek priprave predmetnega plana se je začel s sprejetjem sklepa o začetku priprave plana dne 20.08.2020 med veljavnostjo ZUreP-2, zato se bo zaključil v skladu z ZUreP-2.

Po določbah prvega odstavka 119. člena ZUreP-2, se za postopek priprave in sprejetja OPPN smiselno uporabljajo določbe, ki veljajo za postopek priprave in sprejetja OPN. Skladno z določili četrtega odstavka 110. člena ZUreP-2, ministrstvo, pristojno za okolje, na podlagi mnenj državnih nosilcev urejanja prostora iz prejšnjega odstavka v 21 dneh odloči, ali je za plan ali njegovo spremembo treba izvesti celovito presojo vplivov na okolje.

Na podlagi 101. člena Zakona o ohranjanju narave (Uradni list RS, št. 96/04-ZON-UPB2, 61/06- ZDru-1, 8/10 ZSKZ-B, 46/14, 21/18-ZNOrg, 31/18 in 82/20; v nadaljnjem besedilu ZON) se celovita presoja vplivov na okolje izvede za plane, ki bi lahko pomembno vplivali na zavarovano območje, posebno varstveno območje ali potencialno posebno ohranitveno območje sami po sebi ali v povezavi z drugimi plani.

III.

## Ministrstvo je na podlagi vpogleda v gradivo, ki ga je pod št. 31/20 decembra 2023 izdelal Razvojni center planiranje d.o.o., Ulica XIV. Divizije 14, 3000 Celje, ugotovilo, da območje plana leži v občini Žalec, v zahodnem delu naselja Šempeter v Savinjski dolini, severovzhodno od obstoječega križišča. Zemljišče je v naravi travnik v ravnini ob regionalni cesti. Na delu zemljišča stoji stanovanjski objekt s pomožnimi objekti. Območje OPPN na severozahodu meji na Občino Polzela, na severovzhodu na kmetijske površine, na jugovzhodu na regionalno cesto R2-447/0367, ter na zahodu na območje krožnega križišča. Območje plana obsega parcele št.: 41/30, 1228/21-del, 41/32, 41/3, 41/4, 41/5, 41/6, 41/10, 41/12, 41/16, 41/17 k.o. (995) Šempeter v Savinjski dolini.

## Velikost območja znaša cca 11.493,44 m² (oziroma pribl. 1,15 ha).

Nadrejeni akt, na podlagi katerega se sprejema predmetni plan, je Odlok o Občinskem prostorskem načrtu Občine Žalec (Uradni list RS, št. [64/2013](https://www.uradni-list.si/glasilo-uradni-list-rs/vsebina?urlurid=20132580), [91/2013](https://www.uradni-list.si/glasilo-uradni-list-rs/vsebina/114960) - tehnični popravek, [92/2013](https://www.uradni-list.si/glasilo-uradni-list-rs/vsebina?urlurid=20133361) - obvezna razlaga, [102/2020](https://www.uradni-list.si/glasilo-uradni-list-rs/vsebina/2020-01-1932/); v nadaljnjem besedilu: OPN). Skladno z odločbo Ministrstva za okolje in prostor, št. 35409-115/2005-JL, z dne 18. 4. 2007 je za OPN bilo izdelano okoljsko poročilo in dodatek za presojo sprejemljivosti vplivov izvedbe planov na varovana območja za OPN (izdelovalec: Ipsum d.o.o., št. proj. 200-01/08).  OPN opredeljuje ureditveno območje predmetnega plana kot območje stavbnih zemljišč, in sicer kot druga območja centralnih dejavnosti (z oznako CD), kjer prevladuje določena dejavnost razen stanovanj. Dopustne so dejavnosti trgovine, prometa in skladiščenja, gostinstva, intelektualne dejavnosti, dejavnosti javne uprave idr.

Območje plana sestavljata dve gradbeni parceli (Gp-1 in Gp-2). Na območju z oznako Gp-1, ki ima dovoz in dostop na načrtovano cesto »a« na severovzhodni strani celotnega območja, je predvidena umestitev stavbe za potrebe trgovske dejavnosti z dimenzijami pribl. 84,00 m x 38,00 m ter tlorisom nepravilne oblike (s pritlično etažo) in ravno streho, z ureditvijo zunanjih pripadajočih površin in površin za parkiranje (pribl. 122 parkirnih mest). Dovoz za tovorna dostavna vozila se uredi s severne strani z ureditvijo klančine ter krožne ceste okoli predvidenega objekta. Cesta »a« hkrati omogoča dovoz in dostop do zemljišč v občini Polzela severno od območja predmetnega plana. Na območju z oznako Gp-2 se zagotovijo parkirne površine (pribl. 63 parkirnih mest) za načrtovane objekte v Občini Polzela.

Za napajanje območja je predvidena umestitev novega cestnega priključka z levim zavijalnim pasom na regionalno cesto R II-447/0367. V območju cestnega priključka in križišča na državni cesti se predvidijo kolesarske steze za kolesarski promet in hodnike za pešce in povezano z obstoječimi kolesarskimi in hodniki za pešce na obstoječem krožnem križišču. Zunanje ureditve in urbana oprema (stebri, znaki, oglaševanje ipd.) se izvedejo po načelih sodobnega oblikovanja in se med seboj oblikovno uskladijo. Predvidena ureditev zelenih površin oziroma zasaditev dreves se ne predvidi v območju preglednosti na cestnem priključku oziroma križišču, cestni priključek oziroma križišče ima zagotovljeno ustrezno preglednost.

Na podlagi pregleda predloženega gradiva je ministrstvo ugotovilo, da za predmetni plan ni treba izvesti presoje vplivov na okolje na podlagi 51. člena ZVO-1 in Priloge 1 Uredbe o PVO (vrste posegov v okolje, za katere je presoja vplivov na okolje obvezna), ker ne vsebuje posegov, za katere je presoja vplivov na okolje obvezna.

Na podlagi 101. člena ZON se celovita presoja vplivov na okolje izvede za plane, ki bi lahko pomembno vplivali na zavarovano območje, posebno varstveno območje ali potencialno posebno ohranitveno območje sami po sebi ali v povezavi z drugimi plani.

Pooblaščenec pripravljavca plana je v postopku predložil mnenje Zavoda RS za varstvo narave, OE Celje št. 1-III-572/2-O-20/LS z dne 23.09.2020, v katerem je navedeno, da območje, ki je predmet priprave plana leži izven posebnega varstvenega območja (Natura 2000) in zavarovanega območja ter njegovega daljinskega vpliva, kakor tudi izven območja naravne vrednote in območij, pomembnih za biotsko raznovrstnost, zato meni, da presoje sprejemljivosti vplivov plana v naravo ni treba izvesti.

Ministrstvo je na podlagi javno dostopnih podatkov (Atlas okolja, Agencija RS za okolje) ugotovilo, da območje plana ne vsebuje posebnih varstvenih območij in zavarovanih območij narave. Ministrstvo je zato odločilo, da za plan ni treba izvesti presoje sprejemljivosti na varovana območja narave po 101. a členu ZON.

Ministrstvo je v postopku preučilo tudi obstoj drugih okoljskih razlogov za uvedbo CPVO po določilu tretjega odstavka 40. člena ZVO-1 in 2. člena Uredbe o merilih za ocenjevanje verjetnosti pomembnejših vplivov izvedbe plana, programa, načrta ali drugega splošnega akta in njegovih sprememb na okolje v postopku celovite presoje vplivov na okolje (Uradni list RS, št. 9/09; v nadaljevanju Uredba o merilih).

Pripravljavec plana je po pooblaščencu, v skladu s tretjim odstavkom 110. člena ZUreP-2, v povezavi s 3. členom Uredbe o merilih, predložil ministrstvu mnenja Ministrstva za kulturo, Ministrstva za kmetijstvo, gozdarstvo in prehrano, Zavoda za gozdove, OE Celje, Ministrstva za Direkcije RS za vode, Sektorja območja Savinje, ter Ministrstva za zdravje, Direktorata za javno zdravje, o verjetnosti pomembnejših vplivov plana na okolje z vidika njihove pristojnosti.

Ministrstvo za kulturo je podalo mnenje št. 35012-138/2020/5 z dne 15.10.2020 v katerem je navedlo, da na območju urejanja ter v območju vplivov novih posegov ni enot kulturne dediščine, vpisanih v register nepremične kulturne dediščine, zato meni, da ni verjetnosti pomembnejših vplivov plana na kulturno dediščino.

Ministrstvo za kmetijstvo, gozdarstvo in prehrano je podalo mnenje št. 3504-105/2020/2 z dne 16.09.2020 v katerem je navedlo, da je po pregledu zgoraj navedenega gradiva ugotovilo, da predlagana prostorska ureditev ne posega na območje kmetijskih zemljišč, zato se do predlaganih ureditev ne opredeljuje.

Zavod za gozdove Slovenije, OE Celje, je podal mnenje št. 3407-158/2020-2 z dne 28.09.2020 iz katerega izhaja, da območje predvidene prostorske ureditve plana ne zajema površin, ki bi bile v skladu z določili Zakona o gozdovih opredeljene kot gozdne površine ali gozdni prostor, ter da v pasu ene sestojne višine odraslega gozdnega drevja od meje predvidene prostorske ureditve ni gozdnih površin, zato ne pričakuje pomembnejših vplivov plana na gozd.

Direkcija RS za vode, Sektor območja Savinje je podala mnenje št št. 35020-126/2020-2 z dne 9.11.2020. v katerem je navedlo, da izvedba plana ne bo pomembneje vplivala na okolje z vidika upravljanja z vodami. Območje, ki je predmet obravnave, ni vodovarstveno, poplavno, erozijsko in plazljivo, na njem tudi ni vodotokov. Odvajanje odpadnih voda z območja ureditve mora biti načrtovano v skladu z veljavnimi predpisi s področja varstva okolja.

Ministrstvo za zdravje, Direktorat za javno zdravje, je podalo mnenje št. 350-104/2020-4 z dne 14. 10. 2020, v katerem soglaša z mnenjem NLZOH št. 212b-09/1649-20 / NP – 2711102 z dne 13.10.2020. NLZOH je v mnenju navedel, da se s predmetnim planom ne ureja območja s stavbami z varovanimi prostori ali območja namenjeno bivanju, zato s stališča varovanja zdravja ljudi ne predvideva neposrednih vplivov iz okolja, sosednja stanovanjska območja, ter kmetijske površine pa so takšnega značaja, da plan s stališča varovanja zdravja in ljudi ne bo imel pomembnih daljinskih in kumulativnih vplivov na ta območja in obratno. Plan se ne nahaja na vodovarstvenem območju, zato ni pričakovati vplivov na podzemno vodo in posledično na oskrbo prebivalcev s kakovostno pitno vodo, prav tako pa se ne zmanjšujejo zelene površine in površine namenjene za šport in rekreacijo, zato ni pričakovati pomembnih vplivov na kakovostno bivalno okolje.

IV.

Na podlagi ugotovljenih dejstev, dokazov ter predloženih mnenj ministrstev in organizacij, ki sodelujejo v postopku CPVO je ministrstvo ugotovilo, da:

* se predmetni plan izdeluje na podlagi plana, za katerega je bila že izvedena celovita presoja vplivov na okolje in ne bo pomembneje vplival na okolje,
* predmetni plan ne zajema novih območij glede na plan, na podlagi katerega je pripravljen,
* se obstoječa namenska raba prostora z izvedbo plana ne bo spremenila,
* se s planom ne načrtuje ureditev, ki bi pomembno vplivale na zdravje in počutje ljudi,
* izvedba plana ne bo pomembno vplivala na naravne vrednote in biotsko raznovrstnost, na območja kulturne dediščine ali na območja krajin s priznanim varstvenim statusom,
* s planom načrtovane ureditve ne bodo vplivale na gozd in gozdni prostor,
* s planom načrtovane ureditve ne bodo vplivale na varstvo kmetijskih zemljišč,
* izvedba plana ne bo pomembno vplivala na vodni režim in stanje voda,

zato v postopku priprave Občinskega podrobnega prostorskega načrta za del območja EUP ŠE 1/17 v Šempetru ni treba izvesti celovite presoje vplivov na okolje po določilih 40. člena ZVO-2 ter 110. člena ZUreP-2, niti presoje sprejemljivosti vplivov izvedbe plana na varovana območja po določilih 101. člena ZON, ter je odločilo tako, kot izhaja iz 1. in 2. točke izreka te odločbe.

V tem postopku stroški niso nastali, zato je ministrstvo odločilo tako, kot izhaja iz 3. točke izreka te odločbe.

**Pouk o pravnem sredstvu:**

Zoper to odločbo ni pritožbe, pač pa se lahko sproži upravni spor in sicer z vložitvijo tožbe, ki se vloži v roku 30 dni po vročitvi te odločbe na Upravno sodišče Republike Slovenije, Fajfarjeva 33, Ljubljana. Tožba se lahko vloži neposredno pisno ali pa se pošlje po pošti.

Postopek vodil:

Ljubiša Stanojević dr. Tanja Pucelj Vidović

Podsekretar vodja Sektorja za okoljske presoje

Vročiti (elektronsko):

* Razvojni center planiranje d.o.o., Ulica XIV. Divizije 14, 3000 Celje; [aleksandra.gersak@rcpl.si](mailto:aleksandra.gersak@rcpl.si)
* Občina Žalec, Ul. Savinjske čete 5, 3310 Žalec; [glavna.pisarna@zalec.si](mailto:glavna.pisarna@zalec.si)

V vednost (elektronsko):

* Ministrstvo za kulturo, Direktorat za kulturno dediščino; [gp.mk@gov.si](mailto:gp.mk@gov.si)
* Ministrstvo za kmetijstvo, gozdarstvo in prehrano, Direktorat za kmetijstvo; [gp.mkgp@gov.si](mailto:gp.mkgp@gov.si)
* Ministrstvo za zdravje, Direktorat za javno zdravje; [gp.mz@gov.si](mailto:gp.mz@gov.si)
* Ministrstvo za naravne vire in prostor, Direkcija RS za vode, Sektor območja Savinje; [gp.drsv-ce@gov.si](mailto:gp.drsv-ce@gov.si)
* Zavod RS za varstvo narave, OE Celje; [zrsvn.oece@zrsvn.si](mailto:zrsvn.oece@zrsvn.si)
* Zavod za gozdove Slovenije, OE Celje; [OECelje@zgs.gov.si](mailto:OECelje@zgs.gov.si)